|  |  |  |
| --- | --- | --- |
| klise za zlatotisak 3 GRBA-01 | Република Србија  Аутономна покрајина Војводина  **Покрајински секретаријат за урбанизам**  **и заштиту животне средине**  Булевар Михајла Пупина 16, 21000 Нови Сад  Т: +381 21 487 4719 F: +381 21 456 238  ekourb@vojvodina.gov.rs | www.ekourbapv.vojvodina.gov.rs | |
|  | БРОЈ: 140-401-1490/2022-04 | ДАТУМ: 12.08.2022. |

На основу члана 24. став 2. и члана 39. став 3. Покрајинске скупштинске одлуке о покрајинској управи („Службени лист АПВ“, број 37/2014, 54/2014 – други пропис, 37/2016, 29/17,24/19, 66/20 и 38/21), члана 11. Покрајинске скупштинске одлуке о буџету Аутономне покрајине Војводине за 2022. годину (''Службени лист АПВ'', број 54/21 и 7/22), и Одлуке покрајинског секретара о спровођењу поступка за доделу средстава путем јавног конкурса број 140-401-1490/2022-04 од 12.08.2022. године.

**ПОКРАЈИНСКИ СЕКРЕТАРИЈАТ ЗА УРБАНИЗАМ**

**И ЗАШТИТУ ЖИВОТНЕ СРЕДИНЕ**

Булевар Михајла Пупина 16, Нови Сад

расписује

**Ј А В Н И К О Н К У Р С**

**за доделу буџетских средстава Покрајинског секретаријата за урбанизам и заштиту животне средине ради финансирања и суфинансирања пројеката - за капитална улагања, која реализују управљачи заштићених подручја на територији Аутономне покрајине Војводине.**

# ПРЕДМЕТ И ЦИЉ ЈАВНОГ КОНКУРСА

Јавни конкурс за доделу бесповратних средстава се расписује за финансирање и суфинансирање пројеката - за капитална улагања заштићених подручја на територији Аутономне покрајине Војводине.

Општи циљ јавног конкурса је заштита природе и унапређење управљања заштићених подручја на територији Аутономне покрајине Војводине, у складу са чланом 69. став 1 Закона о заштити природе („Службени гласник РС”, бр. 36/09, 88/10, 91/2010 – исправка, 14/2016, 95/2018 и 71/2021), и Декларацијом о заштити животне средине у Аутономној покрајини Војводини („Службени лист АПВ“, бр. 24/19).

ВИСИНА И НАМЕНА СРЕДСТАВА ПРЕДВИЂЕНИХ ЗА ДОДЕЛУ ПО ЈАВНОМ КОНКУРСУ

##### Укупан износ планираних средстава за доделу по овом јавном конкурсу је 5.000.000,00 динара, обезбеђен Покрајинском скупштинском одлуком о буџету Аутономне покрајине Војводине за 2022. годину („Службени лист АПВ”, број 54/21 и 7/22), раздео 12 - Покрајински секретаријат за урбанизам и заштиту животне средине, Програм 0405 – Заштита природе, Програмска активност 1001 – Заштита природе, Функција 540 – Заштита биљног и животињског света и крајолика, Извор финансирања 01 00 Општи приходи и примања буџета.

# ПРАВО УЧЕШЋА НА ЈАВНОМ КОНКУРСУ

Право учешћа на јавном конкурсу имају управљачи заштићених подручја: национални парк, специјални резерват природе, предео изузетних одлика, парк природе и заштићено станиште.

**Подносилац пријаве може да поднесе једну (1) пријаву везано за једно заштићено подручје на јавни конкурс.**

Искључена је могућност коришћења средстава оним субјектима који су правоснажном судском одлуком обавезани на повраћај средстава додељених у претходном периоду као учесницима конкурса за доделу средстава из буџета Аутономне покрајине Војводине.

**Начин подношења пријаве на конкурс**

Пријаве на конкурс се достављају путем поште на адресу:

Покрајински секретаријат за урбанизам и заштиту животне средине, Булевар Михајла Пупина 16, 21000 Нови Сад, са назнаком „Пријава на конкурс за доделу средстава за капитална улагања управљачима заштићених подручја на територији Аутономне покрајине Војводине за 2022. годину“ или непосредно на писарници покрајинских органа (контакт особе за пријаве су Tамара Стојановић, Лоранд Вигх и Оливиа Тешић, на бројеве телефона: 021/487 4486, 021/487 4212, e-mail: [tamara.stojanovic@vojvodina.gov.rs](mailto:tamara.stojanovic@vojvodina.gov.rs), [lorand.vig@vojvodina.gov.rs](mailto:lorand.vig@vojvodina.gov.rs) и olivia.tesic@vojvodina.gov.rs.

Пријаве које се доставе након наведеног рока или са непотпуном документацијом, послате путем факса или електронске поште, непотписане или неоверене пријаве, неће се разматрати.

**Потребна документација**

1. Пријава на конкурс доставља се Секретаријату на обрасцу који је објављен на интернет сајту Секретаријата ([www.екоurbapv.vojvodina.gov.rs](http://www.екоurbapv.vojvodina.gov.rs).) У пријави је потребно навести све тражене податке.

2. Уз пријаву, подносилац пријаве дужан је да достави Детаљан опис пројекта који садржи:

* опште и главне циљеве пројекта
* пројектни задатак, учеснике пројекта и заинтересоване стране
* опис активности и време реализације
* преглед радова и спецификацију трошкова
* планирану динамику пројекта

3. Оверену фотокопију ПИБ обрасца

4. Оверену фотокопију картона депонованих потписа

5. Изјаву да су подаци наведени у пријави тачни

1. **КРИТЕРИЈУМИ ЗА ДОДЕЛУ СРЕДСТАВА**

Критеријуми за доделу средстава су:

* + 1. значај пројекта за животну средину
    2. дугорочни утицај пројекта и одрживост након завршетка пројектних активности
    3. финансијски критеријум
    4. национални и међународни статус заштићеног подручја
    5. медијски публицитет (телевизијски и радио-преноси или снимци, извештавање штампе и други начини презентације)
    6. нова креативна решења у области заштите природе

Неће се узимати у разматрање:

1. неблаговремене пријаве (пријаве пристигле након истека рока предвиђеног у јавном конкурсу);
2. недопуштене пријаве (пријаве поднете од стране неовлашћених лица и субјеката који нису предвиђени јавним конкурсом, односно, оне које се не односе на конкурсом предвиђене намене, пријаве којима се траже средства у износима који су већи од износа предвиђеног за доделу по јавном конкурсу, пријаве које нису достављене на начин предвиђен јавним конкурсом);
3. непотпуне пријаве (пријаве које нису поднете на одговарајућем обрасцу, пријаве уз које није приложена сва документација предвиђена конкурсом, пријаве које су непотписане, са непопуњеним рубрикама, пријаве које садрже неразумљиве и нетачне податке).

Бодовање критеријума ће се извршити у складу са Одлуком покрајинског секретара за урбанизам и заштиту животне средине о спровођењу поступка за доделу средстава путем јавног конкурса.

1. **РОКОВИ ЗА СПРОВОЂЕЊЕ КОНКУРСА**

* достављање пријава: од дана објављивања у дневном листу „Дневник“, од 15.08.2022. године до 15.09.2022. године.
* крајњи рок извршења уговорене обавезе је до 31.05.2023. године.
* након реализације уговорене обавезе управљач је у обавези да приложи детаљан извештај о реализацији активности и финансијски извештај о коришћењу средстава са спецификацијом трошкова како би оправдала наменско и законито коришћење средстава.

1. **НАЧИН ДОНОШЕЊА ОДЛУКЕ О ДОДЕЛИ СРЕДСТАВА**
2. Средства се додељују путем јавног конкурса за доделу средстава који објављује Секретаријат у „Службеном листу АПВ“, у дневном листу „Дневник“ и на интернет сајту Секретаријата ([www.ekourbapv.vojvodina.gov.rs](http://www.ekourbapv.vojvodina.gov.rs)).
3. Јавни конкурс ће спровести Комисијa за спровођење јавног конкурса, којa ће бити образованa посебним решењем.
4. О поднетим пријавама на конкурс одлучује покрајински секретар за урбанизам и заштиту животне средине на основу ранг листе сачињене од стране Комисијe за спровођење јавног конкурса.
5. Након донете одлуке којом се одобравају средства за финансирање и суфинансирање пројекaта - за капитална улагања, подносилац пријаве се позива да потпише уговор са Секретаријатом, којим ће бити регулисана права и обавезе уговорних страна.
6. Реализација финансијских обавеза вршиће се у складу са ликвидним могућностима буџета АП Војводине за 2022. годину.
7. **РОК И НАЧИН ОБЈАВЉИВАЊА ОДЛУКЕ О РАСПОДЕЛИ СРЕДСТАВА**

Одлука покрајинског секретара о усвајању коначне ранг листе се објављује на интернет страници Покрајинског секретаријата за урбанизам и заштиту животне средине у року од 5 дана од дана доношења Одлуке.

1. **НАЧИН ПРАЋЕЊА РЕАЛИЗАЦИЈЕ ПРОЈЕКТА**

Корисник средстава дужан је да после реализације пројекта достави Покрајинском секретаријату за урбанизам и заштиту животне средине завршни извештај ради сагледавања ефекта спровођења пројекта, у складу са закљученим уговором.

Завршни извештај се доставља у року од 30 дана од дана реализације пројекта, најкасније до 30.06.2023. године. Завршни извештај треба да садржи преглед предузетих активности при реализацији пројекта, постигнуте резултате, као и финансијске показатеље утрошених средстава, опис промена у реализацији пројекта које утичу на трошкове реализације, сва одступања од плана реализације пројекта, са образложењем.

**ПОКРАЈИНСКИ СЕКРЕТАР**

**Владимир Галић**